Lepingu kohaselt lõpeb töö 30. mail, kuid Mäeväli lubas, et 27. aprillil on kellad vahitornis ja pühitsetud. Praegu on vahitornis kaks kella: suur aastast 1688 ja väike aastast 1991. Kui uued kellad on kohal, pannakse koos helisema neist kolm. Vanim kell läheb pensionile.  Mäeväli on arvestanud uute kellade tellimisel, et need sobiksid kokku ka Jaani ja Maar-ja-Magdaleena õigeusukiriku kelladega. Suurtel pühadel kuuleb Haapsalus  siis korraga kuut kella: kaks helisevad Jaani, üks õigeusu ja kolm toomkiriku tornis.  Mäevälja sõnul tasuks parandada ka tornist alla visates terveks jäänud vana kell.